Piʻikea
Princeza Piʻikea (havajski piʻi = "popeti se", kea = "bijela") (Maui, Havaji, oko 1626 — Havaji, Havaji, ?) bila je velika havajska plemkinja (Aliʻi), princeza ostrva Mauija i kraljica ostrva Havaji ("Veliko ostrvo"). Rođena je na Mauiju oko 1626. Roditelji su joj bili kralj Piʻilani i njegova supruga, kraljica La’ieloheloheikawai. Piʻilani je dao sagraditi veliki hram. Prema mitu, bio je sin boga Kūa. Nakon šta je Piʻilani umro, na vlast je došao njegov sin Lono. Piʻilani je imao još jednog sina, Kihu. Piʻikea je otišla na Veliko ostrvo i tamo se udala za kralja Havaja ʻUmi-a-Līlou. Dobili su dvoje djece, sina Kumalaea i kćerku Aihākōkō. Kiha je pobjegao sa Mauija k sestri; Piʻikea je zamolila ʻUmija da napadne Lona i na tron Mauija postavi Kihu. ʻUmi, Piʻikea i Kiha krenuli su na Maui s ratnicima te su tamo uništili kip boga Kawalakiʻija i Kiha je postao kralj. Piʻikea je umrla na Havajima.